
1.1.1. [bookmark: _Toc447118439]VISPĀRĪGĀ INFORMĀCIJA

1. [bookmark: _Hlk491263400]Iepirkuma identifikācijas un nomenklatūras numurs
Iepirkuma identifikācijas numurs - JPP 2026/7 PIL
[bookmark: _Hlk193708440]Iepirkuma nomenklatūra (CPV kodi) – 66510000-8.
1.2.	Iepirkuma veids
Saskaņā ar Publisko iepirkumu likuma (turpmāk – PIL) 9. pantu.
1.3.	Pasūtītājs
Jūrmalas pašvaldības policija, reģistrācijas Nr. 90000056554 (turpmāk – Pasūtītājs),
Dubultu prospekts 2, Jūrmala, LV – 2015, Latvija.
Pircēja profila adrese: https://www.eis.gov.lv/EKEIS/Supplier/Organizer/3240
1.4.	Iepirkuma priekšmets
1.4.1.	Jūrmalas pašvaldības policijas transportlīdzekļu, komercīpašumu un citu objektu apdrošināšana saskaņā ar tehniskajām specifikācijām PIL 9. panta kārtībā izsludinātā iepirkuma nolikuma (turpmāk – Nolikuma) 1.-5. pielikumā “Tehniskās specifikācijas”;
	Iepirkums sadalīts 5 (piecās) daļās, piedāvājumu var iesniegt par visām daļām, par vienu vai vairākām daļām:
[bookmark: _Hlk140231924]Iepirkuma 1. daļa – Obligātā civiltiesiskās atbildības apdrošināšana (OCTA);
Iepirkuma 2. daļa – Ūdens transportlīdzekļu brīvprātīgā apdrošināšana;
Iepirkuma 3. daļa – Komercīpašumu apdrošināšana;
Iepirkuma 4. daļa – KASKO brīvprātīgā transportlīdzekļu apdrošināšana;
Iepirkuma 5. daļa – Bezpilota lidaparāta apdrošināšana.
1.4.2.	Līguma izpildes laiks – 12 (divpadsmit) mēneši no līguma noslēgšanas dienas vai līdz Līguma 4.1. punktā noteiktās līgumcenas sasniegšanai, ja summa sasniegta ātrāk;
1.4.3.	Pakalpojumus Pakalpojuma līguma ietvaros Pasūtītājs var izmantot atbilstoši faktiskajai nepieciešamībai. Šī iepirkuma 1.-5. pielikuma “Tehniskās specifikācijas” plānotā pakalpojuma apjoma samazinājums nevar būt par pamatu finanšu piedāvājumā norādīto cenu palielināšanai.
1.5.Finansējuma avots
Pasūtītāja finansējums.
1.6.Kontaktpersona
[bookmark: _Toc475860385][bookmark: _Toc21509820]Kontaktpersona:	Jūrmalas pašvaldības policijas Nodrošinājuma nodaļas vadītāja Ilze Jēkabsone;
Tālruņa numurs:	+371 27998411;
E-pasta adrese:	policija@jurmala.lv.
1.7.Iepirkuma nolikuma pieejamība, tā izsniegšana un papildu informācijas saņemšana
1.7.1.	Iepirkuma nolikums ir brīvi pieejams Pasūtītāja pircēja profilā https://www.eis.gov.lv/EKEIS/Supplier/Organizer/3240.
1.7.2.	Pretendenta pienākums ir pastāvīgi sekot pircēja profilā publicētajai informācijai un ņemt to vērā, gatavojot piedāvājumu.
1.7.3.	Ja ieinteresētais Pretendents ir laikus pieprasījis papildu informāciju par šīs iepirkuma dokumentos iekļautajām prasībām, Pasūtītājs to sniedz 3 (triju) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Informācijas apmaiņa starp pasūtītāju un piegādātājiem notiek atbilstoši PIL 38. pantā noteiktajam.
1.7.4.	Papildu informāciju Pasūtītājs nosūta ieinteresētajam Pretendentam, kurš uzdevis jautājumu elektronisko iepirkumu sistēmas (turpmāk – EIS) e-konkursu apakšsistēmā, un vienlaikus to ievieto EIS e-konkursu apakšsistēmā, informācijā norādot arī uzdoto jautājumu.
[bookmark: _Toc21509822]1.8.Piedāvājuma iesniegšanas un atvēršanas vieta, datums, laiks un kārtība
[bookmark: _Ref381009805][bookmark: _Ref367975588]1.8.1.	Piedāvājums jāiesniedz līdz 2026. gada 6. augustam plkst. 10.00 EIS www.eis.gov.lv e-konkursu apakšsistēmā.
1.8.2.	Ārpus e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
[bookmark: _Toc210204759]1.8.3.	Ieinteresētais Pretendents e-konkursu sistēmā šā konkursa sadaļā var reģistrēties kā Nolikuma saņēmējs, ja tas ir reģistrēts EIS kā piegādātājs.[footnoteRef:1]. [1:  Informāciju par to, kā ieinteresētais Pretendents var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883] 

1.8.4.	Iepirkumu komisija Pretendentu iesniegtos piedāvājumus atver atklātā sanāksmē tiešsaistes režīmā EIS e-konkursu apakšsistēmā.
1.8.5.	Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
1.8.6.	Piedāvājumu atvēršana tiek uzsākta uzreiz pēc piedāvājumu iesniegšanas termiņa beigām EIS e-konkursu apakšsistēmā https://www.eis.gov.lv.
1.8.7.	Kad visi piedāvājumi EIS e-konkursu apakšsistēmā ir atvērti, piedāvājumu atvēršanas sanāksmi slēdz.
1.8.8.	Iepirkumu komisija pēc piedāvājumu atvēršanas pēc iespējas īsākā laikā (piedāvājumu atvēršanas dienā) nodrošina piedāvājumu atvēršanas sanāksmes protokola publicēšanu pircēja profilā.
1.9.Prasības piedāvājuma iesniegšanai un noformējumam
1.9.1.	Pretendenta piedāvājumam jābūt sagatavotam šādi:
1.9.1.1.	lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai;
1.9.1.2.	pievienotās datnes nedrīkst būt bojātas, neatbilstoši modificētas vai kļūdaini šifrētas;
1.9.1.3.	piedāvājums nedrīkst saturēt datorvīrusus un citas kaitīgas programmatūras vai to ģeneratorus;
1.9.1.4.	ja piedāvājums ir šifrēts, Pretendentam noteiktajā laikā, bet ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas, jāveic iesniegtā piedāvājuma atšifrēšana (sistēmā jāievada derīga elektroniskā atslēga un parole), lai pasūtītājam pēc piedāvājumu atvēršanas būtu iespēja piekļūt piedāvājumā esošajai informācijai.
1.9.2.	Piedāvājums jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:
1.9.2.1.	izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
1.9.2.2.	elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas ar Microsoft Office 2010 (vai jaunākas programmatūras versijas) rīkiem lasāmā formātā, PDF formātā vai citā Pasūtītājam ērti un vienkārši pieejamā formātā, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
1.9.3.	Piedāvājums sastāv no šādām daļām (nav atļauta piedāvājumu variantu iesniegšana):
1.9.3.1.	pretendenta atlases dokumentiem;
1.9.3.2.	tehniskā piedāvājuma;
1.9.3.3.	finanšu piedāvājuma;
1.9.3.4.	pretendenta apliecinājuma (Nolikuma 14. pielikums).
1.9.4.	Sagatavojot piedāvājumu, pretendents ievēro, ka:
1.9.4.1.	piedāvājuma dokumenti jāsagatavo latviešu valodā, svešvalodā sagatavotiem piedāvājuma dokumentiem jāpievieno tulkojums latviešu valodā;
1.9.4.2.	piedāvājumu jāaizpilda tikai elektroniski, katrs dokuments atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā, PDF formātā vai citā pasūtītājam ērti un vienkārši pieejamā formātā, un jāpievieno tam paredzētajā e-konkursu sistēmas šā konkursa sadaļas apakšsadaļā;
1.9.4.3.	piedāvājums parakstāms ar drošu elektronisko parakstu un laika zīmogu vai ar EIS piedāvāto elektronisko parakstu;
1.9.4.4.	pretendents nedrīkst veikt izmaiņas e-konkursu sistēmas šā iepirkuma sadaļā publicēto veidlapu struktūrā, t.sk. dzēst vai pievienot rindas vai kolonnas.
1.9.5.	Ja piedāvājums neatbildīs kādam no Nolikuma 1.9. punkta apakšpunktos minētajiem nosacījumiem, tas netiks izskatīts.
1.10.	Piedāvājuma nodrošinājums – nav paredzēts
1.11.	Līguma saistību izpildes nodrošinājums – nav paredzēts.
2.1.1. PRASĪBAS PRETENDENTIEM UN IESNIEDZAMIE DOKUMENTI
2.1.Nosacījumi Pretendenta dalībai atbilstoši PIL 9. pantam:
2.1.1.	Pretendents (fiziskā vai juridiskā persona vai pasūtītājs, šādu personu apvienība jebkurā to kombinācijā) ir reģistrēts komercreģistrā vai līdzvērtīgā reģistrā ārvalstīs normatīvajos aktos noteiktajā kārtībā atbilstoši attiecīgās (izcelsmes) valsts atbilstošo normatīvo aktu prasībām – Latvijas Republikā reģistrētajiem pretendentiem reģistrācijas fakts tiks pārbaudīts publiskajās datubāzēs, ja Pretendents ir reģistrēts ārvalstīs, iesniedzams reģistrācijas faktu apliecinošs dokuments vai jānorāda publiski pieejams reģistrs, kur pasūtītājs var pārliecināties par reģistrācijas faktu.
2.1.2.	Uz Pretendentu neattiecas PIL 9. panta astotajā daļā noteiktie PIL likuma 42. panta otrās daļas 1., 2., 3., 4. un 11. punktā minētie izslēgšanas iemesli, kā arī šie iemesli nav konstatēti uz šā likuma 42.panta trešās daļas 1., 2. un 3.punktā minētajām personām[footnoteRef:2]. [2:  PIL 42.panta trešās daļas 1., 2. un 3.punktā minētās personas:
1) personālsabiedrības biedrs, ja pretendents ir personālsabiedrība;
2) pretendenta norādītā persona, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām; 
3) pretendenta norādītais apakšuzņēmējs, kura sniedzamo pakalpojumu vērtība ir vismaz 10 000 euro.] 

2.1.3.	Ja piedāvājumu iesniedz personu apvienība, tai jāreģistrējas Latvijas Republikas Uzņēmumu reģistrā vai kopā ar piedāvājumu Pasūtītājam ir jāiesniedz savstarpēji noslēgtā sabiedrības līguma kopija vai vienošanās, kurā noteikts personu apvienības dalībnieku atbildības sadalījums līgumā noteikto saistību sekmīgai izpildei un skaidrojums par tiem personu apvienības dalībniekiem uz kuru saimnieciskajām, finansiālajām, tehniskajām un profesionālajām iespējām Pretendents balstās.
2.1.4.	Pretendentu atlases prasības ir obligātas un attiecas uz visiem Pretendentiem, kuri vēlas piedalīties iepirkumā un iegūt tiesības slēgt publisko iepirkuma līgumu. Piedāvājumam jāatbilst visām šajā Nolikumā un tā pielikumos noteiktajām prasībām.
2.2.Pretendentu atlase

2.2.1.Atbilstība profesionālās darbības veikšanai:
	Nr. p. k.
	Pasūtītāja prasības
	Pretendenta iesniedzamie dokumenti

	2.2.1.1.
	Pretendentam ir spēkā esoša licence (vai cits kompetentās iestādes izsniegts dokuments), kas apliecina pretendenta tiesības sniegt attiecīgās iepirkuma daļas ietvaros paredzētos apdrošināšanas pakalpojumus.

	Pretendents iesniedz spēkā esošas apdrošināšanas darbības licences kopiju vai citu kompetentās iestādes izsniegtu dokumentu, kas apliecina pretendenta tiesības sniegt apdrošināšanas pakalpojumus tajā(-ās) iepirkuma daļā(-ās), par kuru(-ām) pretendents iesniedz piedāvājumu.

Ja informācija par pretendenta tiesībām sniegt attiecīgos apdrošināšanas pakalpojumus ir pieejama publiski pieejamā reģistrā, licences kopija nav jāiesniedz. Šādā gadījumā pretendents norāda publiski pieejamo informācijas avotu (6. pielikuma “Tehniskais piedāvājums” 4. punktā), un Komisija ir tiesīga pārbaudīt šo informāciju publiski pieejamajos reģistros.



2.2.2.Pretendentu atlases prasības un iesniedzamie dokumenti:
	Nr.p.k.
	Atlases prasības
	Atlases dokumenti

	2.2.2.1.
	[bookmark: _Hlk110866768]Pretendentam iepriekšējo 3 (trīs) gadu (2023. – 2025.) laikā un 2026. gadā līdz piedāvājumu iesniegšanas termiņa beigām ir bijuši noslēgti un pienācīgi izpildīti vismaz divi līgumi par iepirkuma priekšmetam līdzīgu pakalpojumu sniegšanu, katrs līgums par kopējo līgumcenu vismaz:
Iepirkuma 1.daļai – 2 000.00 EUR (divi tūkstoši euro, 00 centi), neieskaitot pievienotās vērtības nodokli;
Iepirkuma 2.daļai – 2 000.00 EUR (divi tūkstoši euro, 00 centi), neieskaitot pievienotās vērtības nodokli;
Iepirkuma 3.daļai – 5 000.00 EUR (pieci tūkstoši euro, 00 centi), neieskaitot pievienotās vērtības nodokli;
Iepirkuma 4.daļai – 13 000.00 EUR (trīspadsmit tūkstoši euro, 00 centi), neieskaitot pievienotās vērtības nodokli;
Iepirkuma 5.daļai – 1 500.00 EUR (viens tūkstotis pieci simti euro, 00 centi), neieskaitot pievienotās vērtības nodokli;

Pasūtītāja pozitīvas atsauksmes par noslēgtā līguma kvalitatīvu izpildi, nodrošinot apdrošināšanas pakalpojumus atbilstoši līguma nosacījumiem un noteiktajos termiņos.
Ja piedāvājumu iesniedz piegādātāju apvienība, prasību attiecībā uz tehniskajām un profesionālajām spējām var izpildīt viens no piegādātāju apvienības dalībniekiem vai vairāki piegādātāju apvienības dalībnieki kopā.
	Informācija par Pretendenta pieredzi jānorāda Nolikuma 12. pielikumā “Pretendenta pieredze iepriekšējos trīs gadu laikā”, kam pievienotas dokumentu kopijas, kas apliecina sniegtās informācijas patiesumu, piemēram, pasūtītāja atsauksme vai kāds cits dokuments.


2.2.2.	Pretendents, lai apliecinātu savu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. Ja Pretendents savu spēju apliecināšanai balstās uz citu uzņēmēju iespējām šī konkrētā iepirkuma līguma izpildē, tad neatkarīgi no to savstarpējo attiecību rakstura Pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.
2.2.3.	Pretendentam un personai, uz kuras saimnieciskajām un finansiālajām iespējām Pretendents balstās, ir jābūt solidāri atbildīgiem par iepirkuma līguma izpildi. Pretendentam tā piedāvājuma pielikumā jāpievieno dokumenti, kas pierāda, ka līguma slēgšanas tiesību piešķiršanas gadījumā personas, uz kuru finanšu spējām Pretendents balstās, uzņemsies solidāru atbildību par līguma izpildi.
2.2.4.	Pretendents savas kvalifikācijas atbilstības apliecināšanai nevar balstīties uz citas personas iespējām:
2.2.4.1.	ja ar personu, uz kuras iespējām pretendents balstās, lai apliecinātu atbilstību nolikumam, iepirkuma līguma izpildei nav paredzēts slēgt vienošanos par solidāru atbildību un ja pretendents balstās citas personas finansiālajām iespējām;
2.2.4.2.	ja persona, uz kuras iespējām pretendents balstās, lai apliecinātu atbilstību nolikumam, nebūs iesaistīta iepirkuma līguma izpildē, sniedzot pakalpojumus, kuru izpildei attiecīgās spējas ir nepieciešamas.
2.2.5.	Ja piedāvājumu iesniedz personu grupa vai personālsabiedrība, piedāvājumā papildus norāda personu, kas iepirkumā pārstāv attiecīgo personu grupu vai personālsabiedrību, kā arī katras personas atbildības sadalījumu, pievienojot piedāvājumam dokumentu, kas apliecina personu grupas vai personālsabiedrības nodibināšanas faktu.
2.3.Tehniskais piedāvājums
2.3.1.	Tehnisko piedāvājumu Pretendents sagatavo par katru iepirkuma daļu, par kuru tas iesniedz piedāvājumu, saskaņā ar Nolikuma tehnisko specifikāciju (1. – 5. pielikums) noteiktajām prasībām. Tehnisko piedāvājumu iesniedz atbilstoši Nolikuma 6. pielikumā “Tehniskais piedāvājums” pievienotajai paraugformai.
2.4.Finanšu piedāvājums
2.4.1.Finanšu piedāvājumu Pretendents iesniedz par katru iepirkuma daļu, par kuru tas iesniedz piedāvājumu, atbilstoši attiecīgajai finanšu piedāvājuma paraugformai (7., 8., 9., 10. vai 11. pielikums).
2.4.2.Piedāvājumā norāda vienību līgumcenu euro bez PVN ar precizitāti 2 (divas) zīmes aiz komata.
3.1.1. PIEDĀVĀJUMA IZVĒLES KRITĒRIJS UN PIEDĀVĀJUMU VĒRTĒŠANA
3.1.Piedāvājuma izvēles kritērijs
3.1.1.	Nolikuma prasībām atbilstošs saimnieciski visizdevīgākais piedāvājums ar zemāko kopējo orientējošo vienību līgumcenu katrā no daļām saskaņā ar Nolikuma finanšu piedāvājumu (7. – 11. pielikums).
3.1.2.	Zemāko kopējo orientējošo vienību līgumcenu nosaka katrai daļai atsevišķi, summējot katras daļas finanšu piedāvājuma (7. – 11. pielikums) tabulas C. kolonnas piedāvātās apdrošināšanas prēmijas.
3.2.Piedāvājuma vērtēšanas pamatnoteikumi
3.2.1.Iepirkuma komisija PIL 9. pantā noteiktajā kārtībā pārbauda, vai uz pretendentu ir attiecināmi PIL 9. panta astotajā daļā minētie PIL 42. panta otrās daļas 1., 2. ,3., 4. un 11. punktā minētie izslēgšanas nosacījumi un vai šie izslēgšanas iemesli ir konstatējami uz PIL 42. panta trešās daļas 1., 2. un 3.punktā minētajām personām..
3.2.2.Iepirkuma komisija pārbauda piedāvājuma noformējuma atbilstību, atlasa Pretendentus saskaņā ar izvirzītajām atlases prasībām, pārbauda piedāvājumu atbilstību Nolikumā noteiktajām prasībām un izvēlas piedāvājumus saskaņā ar 3.1.1. apakšpunktā noteikto piedāvājuma izvēles kritēriju.
3.3.Piedāvājuma noformējuma pārbaude
3.3.1.	Piedāvājumu noformējuma pārbaudi, pretendentu atlasi, tehnisko piedāvājumu atbilstības pārbaudi un piedāvājumu vērtēšanu komisija veic slēgtā sēdē.
3.3.2.	Piedāvājumu noformējuma pārbaudes laikā komisija izvērtē, vai piedāvājums sagatavots un noformēts atbilstoši Nolikumā 1.9. punktā norādītajām prasībām.
3.3.3.	Komisija izslēdz pretendentu no turpmākās dalības iepirkumā un neizskata tā piedāvājumu nākamajos vērtēšanas posmos, ja Pretendenta iesniegtais piedāvājums neatbilst Nolikuma 1.9. punktā noteiktajām prasībām, ko iepirkuma komisija izvērtējusi kā būtisku trūkumu un ietekmējošu faktoru iesniegtā piedāvājuma vērtēšanai pēc būtības.
3.3.4.	Pretendenta piedāvātā kopējā orientējošā vienību līgumcena nedrīkst pārsniegt:
Iepirkuma 1. daļā – 2 000,00 EUR bez PVN;
Iepirkuma 2. daļā – 2 000,00 EUR bez PVN;
Iepirkuma 3. daļā – 5 000,00 EUR bez PVN;
Iepirkuma 4. daļā – 13 000,00 EUR bez PVN;
Iepirkuma 5. daļā – 1 500,00 EUR bez PVN.
Gadījumā, ja Pretendenta piedāvātā kopējā orientējošā vienību līgumcena pārsniedz attiecīgajai iepirkuma daļai noteikto nepārsniedzamo kopējo orientējošo vienību līgumcenu, iepirkuma komisija pārbauda, vai piedāvājumā nav aritmētisku kļūdu. Ja pēc aritmētisko kļūdu pārbaudes Pretendenta piedāvātā kopējā orientējošā vienību līgumcena joprojām pārsniedz attiecīgajai iepirkuma daļai noteikto nepārsniedzamo kopējo orientējošo vienību līgumcenu, iepirkuma komisija izslēdz Pretendentu no turpmākās dalības attiecīgajā iepirkuma daļā un neizskata tā piedāvājumu nākamajos vērtēšanas posmos.
3.4.Pretendentu atlase
3.4.1.	Pretendentu atlases laikā komisija noskaidro pretendentu kompetenci un atbilstību paredzamā līguma izpildes prasībām. Atlase notiek pēc iesniegtajiem pretendentu atlases dokumentiem, pārbaudot pretendenta atbilstību Nolikumā 2.2. punktā izvirzītajām prasībām.
3.4.2.	Ja iepirkuma komisija konstatē, ka Pretendents neatbilst Nolikuma 2.2. punktā noteiktajām pretendentu atlases prasībām un/vai nav iesniedzis nolikuma 2.2. punktā minētos dokumentus, iepirkuma komisija izslēdz pretendentu no turpmākās dalības iepirkumā un tā piedāvājumu tālāk nevērtē.
3.5.Tehniskā piedāvājuma pārbaude
3.5.1.	Iepirkuma komisija pārbauda, vai pretendenta iesniegtais piedāvājums atbilst tās iepirkuma daļas, par kuru pretendents iesniedz piedāvājumu, tehniskajās specifikācijās (1., 2., 3., 4. vai 5. pielikums) norādītajām prasībām.
3.5.2.	Ja Pretendenta 6. pielikums “Tehniskais piedāvājums” neatbilst attiecīgās iepirkuma daļas tehniskajā specifikācijā (1., 2., 3., 4. vai 5. pielikums) noteiktajām prasībām, tas tiek izslēgts no turpmākās dalības iepirkumā. Ja tehniskā piedāvājuma izvērtēšanai nav iesniegti nolikumā pieprasītie dokumenti, Pretendenta piedāvājums turpmāk netiek vērtēts un pretendents tiek izslēgts no turpmākās dalības iepirkumā kā neatbilstošs tehnisko specifikāciju prasībām.
3.5.3.	Ja komisija iepirkuma norises laikā konstatē, ka Pretendents, iesniedzot piedāvājumu, ir sniedzis nepatiesas ziņas, tas tiek izslēgts no turpmākās dalības iepirkumā.
3.5.4.	Ja Pretendents atsauc vai groza iesniegto piedāvājumu, komisija pārtrauc Pretendenta piedāvājuma turpmāku vērtēšanu un izslēdz Pretendentu no dalības iepirkumā.
3.6.Piedāvājumu vērtēšana un izvēle
3.6.1.	Pēc tehnisko piedāvājumu atbilstības pārbaudes iepirkuma komisija salīdzina un vērtē tos piedāvājumus, kas nav noraidīti tehniskā piedāvājuma atbilstības pārbaudē.
3.6.2.	Iepirkuma komisija pārbauda, vai piedāvājumos nav aritmētisku kļūdu. Ja iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu iepirkuma komisija paziņo Pretendentam, kura pieļautās kļūdas labotas. Vērtējot piedāvājumus, iepirkuma komisija ņem vērā labojumus.
3.6.3.	Ja komisija konstatē, ka Pretendents ir iesniedzis piedāvājuma cenu, kas ir ievērojami zemāka nekā citu pretendentu piedāvātā cena, tiek pārbaudīts, vai iesniegtais piedāvājums nav nepamatoti lēts.
3.6.4.	Iepirkuma komisija izvēlas Nolikuma prasībām atbilstošu piedāvājumu saskaņā ar 3.1.1. apakšpunktā noteikto piedāvājuma izvēles kritēriju.
[bookmark: _Hlk111022003]3.6.5.	Ja diviem vai vairākiem Pretendentiem attiecīgajā iepirkuma daļā ir vienāda zemākā kopējā orientējošā vienību līgumcena, uzvarētāju nosaka kurš ir piedāvājis zemāko apdrošināšanas prēmiju atbilstoši katrai iepirkuma daļai: Finanšu piedāvājuma 1.daļai – 14. punktā, 2.daļai – 3. punktā, 3.daļai – 8. punktā, 4.daļai – 5. punktā, 5.daļai – 7  punktā.
3.6.6.	Pasūtītājs attiecībā uz katru Pretendentu, kuram saskaņā ar normatīvajiem aktiem publisko iepirkumu jomā būtu piešķiramas līguma slēgšanas tiesības, pārbauda, vai attiecībā uz šo Pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Ja attiecībā uz Pretendentu vai kādu no minētajām personām noteiktās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas kavēs līguma izpildi, Pretendents ir izslēdzams no dalības līguma slēgšanas tiesību piešķiršanas procedūrā.
3.6.7.	Pasūtītājs attiecībā uz ārvalstī reģistrētu Nolikuma 3.6.6. punktā minēto pretendentu, nosakot informācijas sniegšanas termiņu, ne īsāku par 10 (desmit) darbdienām pēc pieprasījuma izsniegšanas vai nosūtīšanas dienas, pieprasa, lai tas iesniedz attiecīgās ārvalsts kompetentās institūcijas izziņu, kurā norādītas Nolikuma 3.6.6. punktā paredzētajai pārbaudei nepieciešamās ziņas par pretendentu, tai skaitā ziņas par šāda pretendenta patieso labuma guvēju vai ziņas par to, ka patieso labuma guvēju noskaidrot nav iespējams. Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz — ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī. Pasūtītājs pārbaudei nepieciešamās ziņas attiecībā uz ārvalstī reģistrētu pretendentu vai apakšuzņēmēju var iegūt arī patstāvīgi.
4.1.1. [bookmark: _Toc19111574][bookmark: _Toc222140488]PRETENDENTA ATBILSTĪBAS PĀRBAUDE ATBILSTOŠI PIL 9. PANTA ASTOTĀS DAĻAS PRASĪBĀM
4.1. Komisija veic pārbaudi, attiecībā uz Pretendentu, kuram kādā no daļām būtu piešķiramas līguma slēgšanas tiesības atbilstoši PIL 9. panta astotajā un devītajā daļā noteiktajai kārtībai un atbilstoši Starptautisko un Latvijas Republikas nacionālo sankciju likumā 11. pirmās un otrās daļas regulējumam.
4.2. Konstatējot PIL 9. panta astotajā daļā minēto izslēgšanas iemeslu, Komisija rīkojas saskaņā ar PIL 42. panta ceturtās daļas 2. punktā un piektajā, sestajā un devītajā daļā minēto kārtību, kā arī, ievērojot PIL 43. panta noteikumus.
5.1.1. LĪGUMA SLĒGŠANAS KĀRTĪBA
5.1.Iepirkuma līguma slēgšana
5.1.1.	Ar iepirkuma uzvarētāju tiek slēgts iepirkuma līgums, pamatojoties uz Pretendenta piedāvājumu, Nolikuma prasībām un iepirkuma līguma projektu.
5.1.2.	Pretendenta iebildumi par Nolikumam pievienotā iepirkuma līguma projekta nosacījumiem jāizsaka piedāvājumu sagatavošanas laikā PIL noteiktajā kārtībā. Slēdzot iepirkuma līgumu, iebildumi par iepirkuma līguma nosacījumiem netiek pieņemti.
5.1.3.	Ja izraudzītais pretendents neparaksta iepirkuma līgumu pasūtītāja noteiktajā termiņā, pasūtītājs to uzskata par atteikumu slēgt iepirkuma līgumu.
5.1.4.	Pasūtītājs pirms gala lēmuma pieņemšanas par līgumu noslēgšanu pārliecinās, vai uz līgumslēdzēju nav attiecinātas sankcijas atbilstoši Starptautisko un Latvijas Republikas nacionālo sankciju likumam, kas varētu ietekmēt līguma izpildi, tas ir, vai noslēdzamā līguma izpildi neapdraud subjektam piemērotās sankcijas.
5.1.5.	Ja izraudzītais pretendents atsakās slēgt iepirkuma līgumu ar Pasūtītāju, iepirkumu komisija pieņem lēmumu slēgt līgumu ar nākamo Pretendentu, kura piedāvājums ir ar nākamo zemāko kopējo orientējošo vienību līgumcenu, vai pārtrauc iepirkumu, neizvēloties nevienu piedāvājumu.
5.1.6.	Pasūtītājs slēdz iepirkuma līgumu tikai ar Pretendentu. Ja līguma slēgšanas tiesības ir piešķirtas piegādātāju apvienībai, Pasūtītājs līgumu slēdz ar normatīvajos aktos noteiktā kārtībā reģistrētu personālsabiedrību.
5.1.7.	Ja pieņemts lēmums slēgt līgumu ar nākamo Pretendentu, bet tas atsakās līgumu slēgt, iepirkumu komisija pieņem lēmumu pārtraukt iepirkumu, neizvēloties nevienu piedāvājumu.
5.2.Personāla, apakšuzņēmēju nomaiņa un iepirkuma līguma grozījumi
5.2.1.	Iepirkumā izraudzītā Pretendenta personālu, kuru tas iesaistījis līguma izpildē, par kuru sniedzis informāciju un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām iepirkumā izraudzītais Pretendents balstījies, lai apliecinātu savas kvalifikācijas atbilstību uzaicinājumā par līgumu un iepirkuma dokumentos noteiktajām prasībām, pēc līguma noslēgšanas drīkst nomainīt tikai ar Pasūtītāja rakstveida piekrišanu, ievērojot PIL 62. panta otrajā un trešajā daļā paredzētos nosacījumus.
5.2.2.	Pasūtītājs pieņem lēmumu atļaut vai atteikt iepirkumā izraudzītā Pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.
5.2.3.	Līguma grozījumi ir pieļaujami saskaņā ar PIL 61. panta nosacījumiem.
6.1.1. IEPIRKUMA KOMISIJAS UN PRETENDENTA TIESĪBAS UN PIENĀKUMI
6.1.Iepirkuma komisijas tiesības un pienākumi:
6.1.1.	Iepirkuma komisija nodrošina iepirkuma dokumentu izstrādāšanu, protokolē iepirkuma procesa gaitu, ir atbildīga par iepirkuma norisi un vērtē Pretendentus un to iesniegtos piedāvājumus saskaņā ar PIL, Nolikumu, kā arī citiem normatīvajiem aktiem.
6.1.2.	Saskaņā ar ieinteresētā Pretendenta laikus pieprasīto papildus informāciju iepirkuma komisija to sniedz 3 (triju) darbdienu laikā, bet ne vēlāk kā 4 (četras) dienas pirms piedāvājuma iesniegšanas termiņa beigām.
6.1.3.	Laikā no piedāvājumu iesniegšanas dienas līdz to atvēršanas brīdim netiek sniegta informācija par citu piedāvājumu esību. Piedāvājumu vērtēšanas laikā līdz rezultātu paziņošanai iepirkuma komisija nesniedz informāciju par vērtēšanas procesu.
6.1.4.	Iepirkuma komisija ir tiesīga pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.
6.1.5.	Ja iepirkuma komisijai rodas šaubas par iesniegtās dokumenta kopijas autentiskumu, tā pieprasa, lai Pretendents uzrāda dokumenta oriģinālu vai iesniedz apliecinātu dokumenta kopiju.
6.1.6.	Ja konkrētajam iepirkumam nav iesniegti piedāvājumi vai, ja iesniegtie piedāvājumi neatbilst nolikumā noteiktajām prasībām, iepirkuma komisija pieņem lēmumu izbeigt iepirkumu.
6.1.7.	Iepirkuma komisija var jebkurā brīdī pārtraukt iepirkumu, ja tam ir objektīvs pamatojums.
6.1.8.	Iepirkuma komisijai ir tiesības pieprasīt, lai Pretendents precizē sniegto informāciju par savu piedāvājumu, ja tas nepieciešams piedāvājuma atbilstības pārbaudei, Pretendentu atlasei, tehniskā piedāvājuma atbilstības pārbaudei, kā arī piedāvājumu vērtēšanai un salīdzināšanai, nosakot saprātīgu termiņu, līdz kuram jāsniedz atbilde.
6.1.9.	Pretendentu iesniegto piedāvājumu pārbaudei, Pretendentu atlasei, tehnisko piedāvājumu atbilstības pārbaudei, kā arī piedāvājumu vērtēšanai un salīdzināšanai iepirkuma komisija var pieaicināt ekspertus.
6.1.10.	Ņemot vērā to, ka attiecībā uz PIL 9. panta kārtībā veiktu iepirkumu PIL regulējums nenosaka konkrētu rīcību piedāvājumu vērtēšanai, iepirkuma komisija var pieņemt lēmumu vērtēt iesniegtos piedāvājumus analoģiski Ministru kabineta 2017. gada 28. februāra noteikumu Nr. 107 "Iepirkuma procedūru un metu konkursu norises kārtība" 16. punktā noteiktajai kārtībai, proti, pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
6.1.11.	Iepirkuma dokumentācijas sagatavotājs (pasūtītāja amatpersona vai darbinieks), iepirkuma komisijas locekļi, iepirkuma komisijas sekretārs un eksperti paraksta apliecinājumu, ka nav tādu apstākļu, kuru dēļ varētu uzskatīt, ka viņi ir ieinteresēti konkrēta Pretendenta izvēlē vai darbībā, vai ka viņi ir saistīti ar tiem PIL 25. panta pirmās un otrās daļas izpratnē.
6.1.12.	Iepirkuma komisija 3 (trīs) darbdienu laikā pēc lēmuma pieņemšanas vienlaikus informē visus Pretendentus par iepirkumā izraudzīto Pretendentu vai Pretendentiem un norāda visus noraidītos Pretendentus un to noraidīšanas iemeslus, un visu pretendentu norādītās līgumcenas, un par uzvarētāju noteiktā pretendenta salīdzinošās priekšrocības.
6.2.Pretendenta tiesības un pienākumi
6.2.1.	Piedāvājumu var iesniegt Pretendents – persona, vai personu (piegādātāju) apvienība jebkurā to kombinācijā. Ja iepirkuma rezultātā iepirkuma komisija pieņem lēmumu par līguma slēgšanu ar apvienību, tā pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
6.2.2.	Ieinteresētais Pretendents ir tiesīgs laikus, bet ne vēlāk kā 4 (četras) dienas pirms piedāvājuma iesniegšanas termiņa beigām pieprasīt papildus informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi.
6.2.3.	Katrs Pretendents par iepirkuma priekšmetu tiesīgs iesniegt vienu piedāvājumu. Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu.
6.2.4.	Pretendentam ir tiesības ierosināt, lai tiek rīkota ieinteresēto Pretendentu sanāksme.
6.2.5.		Ja Pretendents, tā darbinieks vai Pretendenta piedāvājumā norādītā persona ir piedalījusies kādā no iepriekšējiem attiecīgā iepirkuma projekta posmiem vai iepirkuma dokumentu izstrādāšanā, Pretendents nav tiesīgs piedalīties nākamajos tā paša projekta posmos vai attiecīgajā iepirkumā, ja minētie apstākļi šim pretendentam dod priekšrocības šajā iepirkumā tādejādi ierobežojot konkurenci. Ar iepirkuma projekta posmiem saprot vairākus secīgi veiktus iepirkumus, kuri nodrošina vienota galarezultāta sasniegšanu.

7.1.1. PERSONAS DATU AIZSARDZĪBA
7.1.	Pretendentu piedāvājumos iekļautie personu dati tiks apstrādāti Jūrmalas pašvaldības policijas noteiktā mērķa īstenošanai: Pretendentu (fizisku personu) datu apstrāde iepirkumu procedūras administrēšanai. Personas dati tiks glabāti normatīvajos aktos noteikto laika periodu.
7.2.	Datu apstrādes pārzinis: Jūrmalas pašvaldības policija, reģistrācijas Nr. 90000056554, Dubultu prospekts 2, Jūrmala, policija@jurmala.lv, tālr. +371 67896981.
7.3.	Personas datu aizsardzības speciālista kontaktinformācija: aija.viluma@jurmala.lv, tālr. +371 67896981;
7.4.	Datu apstrādes pārzinis apstrādā un aizsargā personas datus, izmantojot mūsdienu tehnoloģiju iespējas, ņemot vērā pastāvošos privātuma riskus un saprātīgi pieejamos organizatoriskos, finansiālos un tehniskos resursus.
7.5.	Detalizētāka informācija par personas datu apstrādi ir pieejama www.jurmala.lv.
8.1.1. PIELIKUMU SARAKSTS
1. pielikums – Tehniskās specifikācijas 1. daļa;
2. pielikums – Tehniskās specifikācijas 2. daļa;
3. pielikums – Tehniskās specifikācijas 3. daļa;
4. pielikums – Tehniskās specifikācijas 4. daļa;
5. pielikums – Tehniskās specifikācijas 5. daļa;
6. pielikums – Tehniskā piedāvājuma paraugforma;
6.1. pielikums – Apakšuzņēmēja apliecinājuma paraugforma;
7. pielikums – Finanšu piedāvājums 1. daļa excel datne;
8. pielikums – Finanšu piedāvājums 2. daļa excel datne;
9. pielikums – Finanšu piedāvājums 3. daļa excel datne;
10. pielikums – Finanšu piedāvājums 4. daļa excel datne;
11. pielikums – Finanšu piedāvājums 5. daļa excel datne;
12. pielikums – Pretendenta pieredzes paraugforma;
13. pielikums – Pakalpojumu līguma projekts;
[bookmark: _Toc380655984]14. pielikums – Pretendenta apliecinājums.

